Procesa virzītāja sniegtās informācijas advokātu padomei par advokāta turēšanu aizdomās par tīša noziedzīga nodarījuma izdarīšanu pārsūdzība tiesā  
Administratīvā procesa kārtībā nav pārsūdzama procesa virzītāja rīcība, advokātu padomei sniegtajā informācijā norādot, ka zvērināts advokāts tiek turēts aizdomās par tāda tīša noziedzīga nodarījuma izdarīšanu, kas ir saistīts ar zvērināta advokāta profesionālo darbību. Proti, advokātu padomei, izdodot administratīvo aktu par zvērināta advokāta atstādināšanu no profesionālo pienākumu pildīšanas, pašai ir jānoskaidro, jāpārbauda un jānovērtē katras konkrētās lietas apstākļi. Tādējādi iebildumi par Korupcijas novēršanas un apkarošanas biroja rīcību, sniedzot advokātu padomei konkrēta satura informāciju, ir vērtējami, pārbaudot konkrēto administratīvo procesu noslēdzošo administratīvo aktu – advokātu padomes lēmumu par zvērināta advokāta atstādināšanu no profesionālo pienākumu pildīšanas.
Latvijas Republikas Senāta
Administratīvo lietu departamenta 
2026.gada 6.marta
LĒMUMS
Lieta Nr. 670015825, SKA‑319/2026
 ECLI:LV:AT:2026:0306.SKA031926.3.L

[bookmark: _Hlk183425438]Senāts šādā sastāvā: senatore referente Diāna Makarova, senatores Dzintra Amerika un Laura Konošonoka

[bookmark: _Hlk171011821][bookmark: _Hlk171011799]rakstveida procesā izskatīja [pers. A] un [pers. B] blakus sūdzību par Administratīvās rajona tiesas tiesneša 2025.gada 15.oktobra lēmumu.

Aprakstošā daļa

[bookmark: _Hlk149648767][1] Korupcijas novēršanas un apkarošanas birojs (turpmāk – birojs) informēja Latvijas Zvērinātu advokātu padomi (turpmāk – advokātu padome), ka kriminālvajāšanas uzsākšanai attiecībā pret pieteicējiem [pers. A] un [pers. B] ir nosūtīts kriminālprocess, kurā pieteicēji tiek turēti aizdomās par tāda tīša noziedzīga nodarījuma izdarīšanu, kas ir saistīts ar zvērināta advokāta profesionālo darbību.

[2] Pieteicēji vērsās Administratīvajā rajona tiesā, lūdzot atzīt par prettiesisku biroja faktisko rīcību, kas izpaudās kā juridiskās kvalifikācijas – kas saistīts ar zvērināta advokāta profesionālo darbību – iekļaušana biroja paziņojumā advokātu padomei, un uzdot birojam novērst prettiesiskās faktiskās rīcības radītās sekas, nosūtot advokātu padomei jaunu, precizētu paziņojumu, kurā tiktu sniegta tikai faktoloģiska informācija par kriminālprocesa nodošanu kriminālvajāšanas uzsākšanai pret pieteicējiem, neiekļaujot un atsaucot viedokli par iespējamā noziedzīgā nodarījuma saistību ar zvērināta advokāta profesionālo darbību.

[3] Administratīvās rajona tiesas tiesnesis, pamatojoties uz Administratīvā procesa likuma 191.panta pirmās daļas 1.punktu (lieta nav izskatāma administratīvā procesa kārtībā), atteica pieņemt pieteikumu. Lēmumā norādīti turpmāk minētie argumenti.
[3.1] No Administratīvā procesa likuma 1.panta trešās daļas, 89.panta pirmās daļas, 103.panta pirmās daļas un 184.panta pirmās un otrās daļas izriet, ka administratīvās tiesas kontrolei ir pakļautas vienīgi tādas valsts pārvaldes darbības formas publisko tiesību jomā, kuras ir kvalificējamas kā administratīvais akts, faktiskā rīcība vai publisko tiesību līgums. Gan administratīvā akta, gan faktiskās rīcības viena no obligātajām pazīmēm ir ar attiecīgo administratīvo tiesību instrumentu radīto seku galīgā noregulējuma raksturs.
[3.2] Atbilstoši Advokatūras likuma 17.panta pirmajai un otrajai daļai zvērināta advokāta atstādināšanas procesā galīga rakstura tiesiskas sekas rada advokātu padomes lēmums par zvērināta advokāta atstādināšanu no amata pienākumu pildīšanas. Tādējādi konkrētajā gadījumā biroja kā procesa virzītāja rakstveida informācijas sniegšana advokātu padomei ir nevis faktiskā rīcība, bet gan procesuāla darbība jeb starpdarbība, kas pati par sevi faktiskas sekas pieteicējiem nerada.
[3.3] Nav noliedzams, ka procesa virzītāja paziņojums advokātu padomei zināmā mērā iniciē administratīvā akta izdošanu. Taču paziņojumā norādītā informācija attiecībā uz inkriminētā noziedzīgā nodarījuma raksturu izdodamā administratīvā akta kontekstā advokātu padomei nav saistoša. Proti, advokātu padomei administratīvajā procesā patstāvīgi jānovērtē konkrētās lietas apstākļi un jāskaidro, vai konkrētajā situācijā pastāv pamats nelabvēlīgā administratīvā akta izdošanai.

[4] Pieteicēji par tiesneša lēmumu iesniedza blakus sūdzību, norādot turpmāk minētos argumentus.
[4.1] Advokātu padome, saņemot biroja sniegto informāciju, kurā norādīts, ka pieteicēji tiek turēti aizdomās tāda tīša noziedzīga nodarījuma izdarīšanā, kas ir saistīts ar zvērināta advokāta profesionālo darbību, pieņēma lēmumus par pieteicēju atstādināšanu no zvērināta advokāta pienākumu pildīšanas, pamatojoties uz Advokatūras likuma 17.panta otro daļu. Tādējādi tieši biroja veiktajai juridiskajai kvalifikācijai ir tieša un nepārprotama cēloņsakarība ar būtisku pieteicēju tiesību aizskārumu – liegumu praktizēt savā profesijā, kas ir fundamentāls tiesību uz nodarbošanos aizskārums. Līdz ar to ir nepamatots tiesneša secinājums, ka biroja rīcība ir procesuāla darbība jeb starpdarbība, kas pati par sevi pieteicējiem faktiskas sekas nerada.
[4.2] Pieteicēji vispārīgi var piekrist tiesneša norādītajam, ka advokātu padomei, izdodot administratīvo aktu par zvērināta advokāta atstādināšanu no profesionālo pienākumu pildīšanas, ir pienākums noskaidrot visus nepieciešamos faktus un apstākļus. Tomēr administratīvajās lietās, kurās pieteicēji ir pārsūdzējuši padomes lēmumus par pieteicēju atstādināšanu no zvērināta advokāta pienākumu pildīšanas, ir noskaidrojies, ka advokātu padome nav pārvērtējusi biroja sniegtās informācijas pamatotību. Līdz ar to ir konstatējama virkne kļūdu: birojs sniedz advokātu padomei juridiski neprecīzu un nepamatotu kvalifikāciju, lai gan birojam nav šādas kompetences, advokātu padome to nekritiski pieņem un neveic objektīvo izmeklēšanu, birojs vēlāk skaidro, ka tā darbība, sniedzot padomei konkrēto informāciju, ir starpdarbība, savukārt pirmās instances tiesa administratīvajās lietās, kurās pieteicēji ir pārsūdzējuši advokātu padomes lēmumus par pieteicēju atstādināšanu no zvērināta advokāta pienākumu pildīšanas, šo kļūdaino ķēdi nesarauj, bet gan turpina, spriedumā izdarot nepamatotus secinājumus.

Motīvu daļa

[5] Senātam jānoskaidro, vai administratīvā procesa kārtībā ir pārsūdzama procesa virzītāja rīcība, advokātu padomei sniegtajā informācijā norādot, ka zvērināts advokāts tiek turēts aizdomās tāda tīša noziedzīga nodarījuma izdarīšanā, kas ir saistīts ar zvērināta advokāta profesionālo darbību.

[6] Advokatūras likuma 17.panta pirmā daļa noteic, ka pēc procesa virzītāja rakstveida informācijas saņemšanas no zvērinātu advokātu pienākumu pildīšanas uz pirmstiesas kriminālprocesa un tiesvedības krimināllietā laiku var atstādināt tos zvērinātus advokātus, kuri ir aizdomās turētie vai apsūdzētie tīša noziedzīga nodarījuma izdarīšanā, kas nav saistīts ar zvērināta advokāta profesionālo pienākumu veikšanu.
17.panta otrā daļa noteic, ka pēc procesa virzītāja rakstveida informācijas saņemšanas no zvērinātu advokātu pienākumu pildīšanas uz pirmstiesas kriminālprocesa un tiesvedības krimināllietā laiku atstādina tos zvērinātus advokātus, kuri ir aizdomās turētie vai apsūdzētie tīša noziedzīga nodarījuma izdarīšanā, kas saistīts ar zvērināta advokāta profesionālo pienākumu veikšanu, vai kuriem Kriminālprocesa likumā paredzētajā kārtībā kā drošības līdzeklis piemērots noteiktas nodarbošanās aizliegums.
Savukārt 37.panta pirmā daļa noteic, ka advokātu padomes lēmumus var pārsūdzēt Administratīvā procesa likumā noteiktajā kārtībā.
Tiesnesis atzinis, ka no minētajām tiesību normām izriet, ka procesa virzītāja sniegtā informācija advokātu padomei pēc būtības ir attiecināma uz zvērināta advokāta atstādināšanas procesa sākotnējo posmu, kurā advokātu padome iegūst informāciju saistībā ar zvērināta advokāta iesaisti kriminālprocesā attiecīgajā kriminālprocesuālajā statusā. Pēc procesa virzītāja paziņojuma saņemšanas advokātu padome izvērtē saņemto informāciju, un tikai pēc visu lietā nozīmīgo apstākļu noskaidrošanas un izvērtēšanas advokātu padome izlemj jautājumu par zvērināta advokāta atstādināšanu no amata pienākumu pildīšanas. Tādējādi zvērinātam advokātam galīga rakstura tiesiskās sekas rada tieši advokātu padomes lēmums par zvērināta advokāta atstādināšanu no amata pienākumu pildīšanas, nevis biroja advokātu padomei sniegtā informācija.
Senāts šādu tiesneša secinājumu atzīst par pamatotu un saskaņā ar Administratīvā procesa likuma 286.panta trešo daļu tam pievienojas.

[7] Pieteicēji blakus sūdzībā, iebilstot pret minēto tiesneša secinājumu, turpina uzstāt, ka konkrētas sekas – pieteicēju atstādināšanu no zvērināta advokāta pienākumu pildīšanas – ir radījis tieši birojs, jo informācijā advokātu padomei ir skaidri norādījis, ka tīšs noziedzīgs nodarījums, kura izdarīšanā pieteicēji tiek turēti aizdomās, ir saistīts ar zvērināta advokāta profesionālo pienākumu pildīšanu, savukārt advokātu padome to ir nekritiski pieņēmusi.
Kā pareizi norādījis tiesnesis, advokātu padomei, izdodot administratīvo aktu par zvērināta advokāta atstādināšanu no profesionālo pienākumu pildīšanas, jānoskaidro, jāpārbauda un jānovērtē katras konkrētās lietas apstākļi. Senāts ne Advokatūras likumā, ne kādā citā normatīvajā tiesību aktā neatrod, ka advokātu padome būtu atbrīvota no šī Administratīvā procesa likumā paredzētā pienākuma gadījumos, kad advokātu padome saņem procesa virzītāja sniegto informāciju par zvērinātam advokātam inkriminētā noziedzīgā nodarījuma saistību ar zvērināta advokāta profesionālo pienākumu pildīšanu un tamdēļ nolemj izdot administratīvo aktu par zvērināta advokāta atstādināšanu no profesionālo pienākumu pildīšanas. Pat ja advokātu padome ir rīkojusies pretēji Administratīvā procesa likumā noteiktajam un patstāvīgi nav noskaidrojusi, pārbaudījusi un novērtējusi administratīvā akta izdošanai nepieciešamos faktus un apstākļus, bet gan ir nekritiski pārņēmusi biroja sniegto informāciju, kā to apgalvo pieteicēji, tas nevar padarīt par pieļaujamu pieteikumu par konkrēto biroja rīcību, jo, kā jau minēts, biroja rīcība, sniedzot advokātu padomei informāciju, galīga rakstura tiesiskas sekas pieteicējiem nerada un tāpēc atsevišķi nav pārsūdzama. Vienlaikus Senāts norāda, ka pieteicēju iebildumi par biroja rīcību, sniedzot advokātu padomei konkrēta satura informāciju (ja tādi tiek izvirzīti), ir vērtējami, pārbaudot konkrēto administratīvo procesu noslēdzošo administratīvo aktu – advokātu padomes lēmumu par pieteicēju atstādināšanu no profesionālo pienākumu pildīšanas. Šā iemesla dēļ Senāts neatbild uz blakus sūdzības argumentiem par biroja kompetenci kvalificēt pieteicējiem inkriminēto noziedzīgo nodarījumu saistību ar profesionālo darbību, jo tie ir vērsti uz jautājumu pēc būtības.

[8] Apkopojot minēto, Senāts tiesneša lēmumu atzīst par pamatotu, tāpēc tas tiek atstāts negrozīts, bet blakus sūdzība tiek noraidīta.

[9] Senāts neatbild uz blakus sūdzības argumentiem par Administratīvās rajona tiesas sprieduma pamatotību lietās, kurās pieteicēji ir pārsūdzējuši advokātu padomes lēmumus par viņu atstādināšanu no profesionālo pienākumu pildīšanas, jo tas nav izskatāmās blakus sūdzības priekšmets.

[10] Kopā ar blakus sūdzību iesniegtie nolēmumi netiek pievienoti lietas materiāliem, jo tie tiesai ir pieejami Tiesu informācijas sistēmā. Elektroniski iesniegtie dokumenti procesa dalībniekam netiek atdoti (Administratīvā procesa likuma 114.1panta otrā daļa).

Rezolutīvā daļa

[bookmark: Dropdown14]Pamatojoties uz Administratīvā procesa likuma 323.panta pirmās daļas 1.punktu un 324.panta pirmo daļu, Senāts

nolēma

atstāt negrozītu Administratīvās rajona tiesas tiesneša 2025.gada 15.oktobra lēmumu, bet [pers. A] un [pers. B] blakus sūdzību noraidīt.

Lēmums nav pārsūdzams.

Procesa virzītāja sniegtās informācijas advokātu padomei par advokāta turēšanu  aizdomās par tīša noziedzīga nodarījuma izdarīšanu pārsūdzība tiesā       Administratīvā procesa kārtībā nav pārsūdzama procesa virzītāja rīcība, advokātu  padomei sniegtajā informācijā norādot, ka zvērināts advokāts tiek turēts aizdomās par  tāda tīša noziedzīga nodarījuma izdarīšanu, kas ir saistīts ar zvērināta advokāta  profesi onālo darbību. Proti, advokātu padomei, izdodot administratīvo aktu par zvērināta  advokāta atstādināšanu no profesionālo pienākumu pildīšanas, pašai ir jānoskaidro,  jāpārbauda un jānovērtē katras konkrētās lietas apstākļi. Tādējādi iebildumi par  Korupcijas   novēršanas un apkarošanas biroja rīcību, sniedzot advokātu padomei konkrēta  satura informāciju, ir vērtējami, pārbaudot  konkrēto administratīvo procesu noslēdzošo  administratīvo aktu  –   advokātu padomes lēmumu par zvērināta advokāta atstādināšanu  no profesionālo pienākumu pildīšanas.   Latvijas Republikas Senāt a   Adminis tratīvo l ietu departamenta    2026.gada 6.marta   LĒMUMS   Lieta  Nr.   670015825, SKA - 319/2026     ECLI:LV:AT:2026:0306.SKA031926.3.L     Senāts   šādā sastāvā:  senator e referente   D iāna  Makarova ,   senator e s   Dzintra  Amerika un  Laura Konošonoka     ra kstveida procesā izskatīja  [ pers. A ]  un  [ pers.  B ]   blakus sūdzīb u   par  Administratīvās   rajona  tiesas tiesneša  202 5 .gada  1 5.oktobra  lēmu mu.     Aprakstošā daļa     [1]   Korupcijas novēršanas un apkarošanas birojs  (turpmāk  –   birojs)  informēja  Latvijas Zvērinātu advokātu padomi   (turpmāk  –   advokātu padome) , ka kriminālvajāšanas  uzsākšanai attiecībā pret pieteicējiem  [ pers. A ]   un  [ pers.  B ]   ir nosūtīts kriminālproces s ,  kurā pieteicēji tiek turēti aizdomās par   tāda   tīša noziedzīga nodarījuma izdarīšanu, kas  ir  saistīts ar zvērināta advokāta profesionālo darbību.     [ 2 ]   Pieteicēji vērsās Administratīvajā rajona tiesā, lūdzot atzīt par prettiesisku  biroja faktisko rīcību, kas izpaudās kā juridisk ā s kvalifikācijas  –   kas saistīts ar zvērināta  advokāta profesionālo darbību  –   iekļaušana biroja paziņojumā advokātu padomei, un  uzdo t   birojam novērst prettiesiskās faktiskās rīcības radītās sekas, nosūtot advokātu  padomei jaunu, precizētu paziņojumu, kurā tiktu sniegta tikai faktoloģiska informācija  par kriminālprocesa nodošanu kriminālvajāšanas uzsākšanai pret pieteicējiem,  neiekļaujot   un atsaucot viedokli par iespējamā noziedzīgā nodarījuma saistību ar  zvērināta advokāta profesionālo darbību.     [ 3 ]   Administratīvās rajona tiesas tiesnesis, pamatojoties uz Administratīvā  procesa likuma 191.panta pirmās daļas 1.punktu   (lieta nav izskatāma administratīvā 

